29. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 41 της 19/26 Ιαν. 1972 (ΦΕΚ Α΄14) Περί μεταβολής της κατά τόπον αρμοδιότητος των Δημοσίων Ταμείων Τριπόλεως και Λεβιδίου  Έχοντες υπ’ όψει: 1.Τας διατάξεις της παρ. 4 του άρθρ. 19 του Νόμ.4464/1965 «περί τροποποιήσεως διατάξεων τινών του Υπαλληλικού Κώδικος κλπ.». 2.Την υπ’ αριθ. 807/1971 γνωμοδότησιν του Ανωτάτου Συμβουλίου Δημοσίων Υπηρεσιών, και  3.Την υπ’ αριθ.12427/8.12.1971 γνωμοδότησιν του Συμβουλίου της Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρον μόνον.-Αι Κοινότητες Αρτεμισίου, Βυτίνης, Κάψας και Καρδαρά αποσπώμεναι εκ του Δημοσίου Ταμείου Τριπόλεως υπάγονται εις το Δημόσιον Ταμείον Λεβιδίου.  Εις τον Ημέτερον επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος.  